ПРИПРЕМА ЗА ПРИМЈЕНУ ИНТЕРАКТИВНОГ УЧЕЊА 

НА ЧАСУ СРПСКОГ ЈЕЗИКА У  I РАЗРЕДУ

Наставник: Сања Ђурић
Модул: Увод у књижевност

Јединица: 4. Драма

Број часа: 26
Наставна јединица: Анализа драмског текста, Софокле: Антигона 
Циљ наставне јединице: - развијање способности доживљавања, разумијевања и

                                             интерпретације књижевног дјела

                                          - развијање способности критичког мишљења

                                          - развијање интереса за књижевност 

                                          - развијање критичког става у односу на живот и савременост

                                          - богаћење рјечника и развијање језичке културе 

                                          - укључивање у тимски рад и развијање личне одговорности

Резултати учења: - читање књижевног дјела
                               - кориштење стручне терминологије

                               - анализирање драмске радње и изношење ставова о дјелу

                               - обликовање ликова и лични однос према њима  
	Организација и структура часа / 2 часа – 90 мин
	Наставни материјал
	Вријеме

	Уводне активности:
Наставник  разговара с ученицима о томе шта су, по њиховом мишљењу, закони и правила (нпр. државни закони, правила у саобраћају, математици, спорту).                                                                 Како би изгледао свијет без закона?                                     

Које законе називамо божјим? Набројте неке од Десет божјих заповијести.

Мождана олуја: Кад чујем „морал“, помислим...

Наставник записује ученичке асоцијације на табли.
Закључак: Морални и божји закони су синоними.

Краћа расправа: Који су важнији закони: државни или божји, морални?

	
	10 мин

	Фокусирање на тему:
Најава наставне јединице и циља.

Наставник ће ученицима објаснити шта је претходило Антигониној трагедији и испричати им мит о Едипу и  његовој мајци. 

Напомена: Едипов комплекс у психологији


	пано с исписаним циљевима наставне јединице
	5 мин

	Главне активности:
Понављање с ученицима особина драмске поезије, посебно  трагедије. Наставник ће у дијалогу с ученицима одредити структуру драмског дјела. Предуслов је да су сви ученици прочитали трагедију и водили забиљешке при читању.

Кључна питања која наставник треба да постави су сљедећа: 

Ко је главни јунак и у чему је његова трагична кривица?
Антигона сахрањује брата оглушујући се о краљеву заповијед.
На чему је у Антигони  заснован драмски сукоб?
На сукобу између драмских јунака.
Носиоци тог сукоба?
Антигона и Креонт.
Ко је протагонист а ко антагонист у Антигони и зашто? 
Протагонист, носилац радње, позитивних особина, мисли, емоција је Антигона.
Чија страдања чине трагично исходиште?
Страдају антигона, Хемон, Еуридика.
Шта је експозиција, а шта заплет у трагедији?

Који догађај представља кулминацију а који перипетију?

Како бисте објаснили катарзу?
Осјећање сажаљења за страдање главног јунака које учвршћује читаоца у хуманим осјећањима и подстиче на одупирање злу.

Уобличи идеју.

Тиранија и апсолутизам осуђени су на пропаст. 

Човјек је немоћан пред државом и њеним законима.

Кад донесемо одлуку, треба да будемо досљедни па и да сносимо посљедице због свог избора.

Чиме је остварен узвишени стил?
Колико чинова садржи ова трагедија?

Пронађи неколико дидаскалија.

Сваки одговор на постављена питања ученици ће илустровати примјером или цитатом из текста. 


	прочитани

драмски текст, забиљешке вођене при читању
	15 мин

	Наставник формира хетерогене групе по пет чланова, просторно их размјешта и дијели им наставне листиће. Све групе обрађују  различите теме. 

Наставник даје упутства за рад и упознаје ученике с начинима оцјењивања.

Ученици бирају вођу групе, праве план рада, распоређују задужења. У групном раду рјешавају задатке, биљеже одговоре, илуструју их цитатима. Ученици се по учинку  међусобно вреднују  оцјенама од 1 до 5 скалом  за процјену рада у групи, нпр:

Задатак: Анализа драмских ликова и односа међу њима 

I група: Антигона упркос забрани сахрањује брата. Зашто се не покорава  Креонтовој наредби? Антигонина непоколебљивост, храброст и племенитост воде трагичном исходишту. Објасни. 
II група: Која је доминантна црта Креонтовог карактера? На шта се ослања при својим одлукама, шта га засљепљује? До чега му је стало? До чега доводи Креонтова непопустљивост? 
III група: Упореди Антигону и Исмену. Покажи смисао контрастног поступка у градњи њихових карактера. Какав је Исменин став према Креонтовим и Антигониним одлукама? Да ли је погријешила? Какав је  Хемонов став? 
IV група: Из чега произилази непомирљивост Антигониних и 

Креонтових ставова? Обрати пажњу на крутост, истрајност, колебљивост, страх пред смрћу, промјену мишљења. Која је улога пророка Тиресије? 

V група: И Антигона и Креонт страдају. Упореди њихова страдања и образложи сличности и разлике. Чије патње у теби побуђују веће сажаљење? Чије страдање је трагичније? Образложи.

Током активности наставник  обилази  ученике и усмјерава их.

Преглед очекиваног/урађеног:

1.Антигона слиједи божји ред и законе срца. Послушати Креонта значи оглушити се о вјечне законе, издати брата и себе.

2.Креон је самољубив, сујетан. Засљепљује га моћ, власт. Његова ријеч је закон који сви морају да поштују.

3.Исмена се боји власти, не супротставља јој се. Њен контрастни лик само истиче Антигонину племенитост, храброст, непоколебљивост.

4.Појава Тиресије је преокрет.Под пријетњом личне несреће, Креонт мијења мишљење. Антигона је од почетка свјесна посљедица и не одустаје од свог наума.

5.Антигона је трагична јунакиња. У тужбалици долази до изражаја њена жртва, неће постати ни жена ни мајка. Трагичнији је Креонт јер губи више.


	наставни листићи, текст, драмски текст, скала за процјену рада у групи    

бодови и

оцјене:

  1 – 3         1
  4 – 6         2
  7 – 9         3
10 – 12       4
13 – 15       5

	15 мин

	2. час
	
	

	Групе сређују радни материјали, припремају се за презентацију водећи рачуна да је извјештај стилски и граматички уобличен. Увјежбавају  изабраног члана да изражајно чита цитате користећи знања о елементима дикције. Снимају га и тако указују на добре и  лоше стране читања.

Попуњену скалу за процјену рада у групи предају наставнику који уноси предложене оцјене у свој Дневник рада.


	радни материјал с часа, цитати из драме,

мобилни телефон или

диктафон,

скала за процјену рада

у групи
	10 мин

	Представници група презентују своје одговоре, објашњавају их и илиструју цитатима.


	презентација
	15 мин

	Наставник ће анализирати рад сваке групе, коментарисати урађено, указати на евентуалне пропусте, те вредновати по скали за оцјењивање успјешности презентације, нпр:

Рубрике се вреднују од 1 до 5. Оцјене се сабирају, бодују и на крају се изводи коначна оцјена.

Наставник записује бодове и оцјене на табли, рангира групе према броју освојених бодова и уноси оцјене у одјељењску књигу.

     
	скала за оцјењивање успјешности презентације,   

бодови и 

оцјене:

  1 – 4        1  

  5 – 8        2                                 

 9 – 12       3       13 – 16      4         17 – 20      5         


	10 мин

	Завршна активност:

Кроз разговор с ученицима треба открити идеју, значењске слојеве трагедије:

- Однос појединца и власти

- Човјек пред тиранијом

- Досљедност и недосљедност као карактерна особина

- Шта смо, као читаоци, научили из реаговања протагонисте и антагониста?

- Како бисте  у сличној ситуацији ви поступили?

- Умјетничке вриједности Антигоне најпотпуније ће се показати у сценском извођењу. Објасни зашто.



	
	10 мин

	Процјена успјешности реализације наставне јединице:

С ученицима треба поновити циљеве часа и резултате учења уз захтјев да коментаришу ниво њихове реализације, да кажу у којој мјери им је обрада била занимљива, како су се осјећали, да ли је  наставна јединица утицала на промјену њихових ставова, у којим приликама могу примијенити научено, како могу побољшати своје учествовање.


	пано са исписаним циљевима наставне јединице
	5 мин


Технике оцјењивања
	Јединица
	Усмени испит
	 Пано

	4. Драма
	              +
	            +


